Uuden ajan raittiusvalistajat julistavat sanomaansa sosiaalisessa mediassa.

Perinteinen raittiusliike on saanut maailmalla rinnalleen vaihtoehdon, jota nuoret aikuiset saattavat pitää luontevampana suhtautumisena alkoholinkäytön vähentämiseen tai lopettamiseen.

Etenkin Yhdysvalloissa ja Britanniassa moni millenniaali eli 1980- tai 1990-luvulla syntynyt julistaa sosiaalisessa mediassa olevansa sober curious eli suhtautuvansa raittiuteen uteliaasti tai kokeilevasti. Raivoraittiin sanoman sijaan se kytkeytyy wellness-trendiin eli laajempaan hyvinvointia korostavaan elämäntapaan.